CELEX: E2004J0004
Language: sl
Date: 2005-02-25 00:00:00
Title: Sodba Sodišča z dne  25. februarja 2005  v zadevi E-4/04 Pedicel AS in Sosial- og helsedirektoratet (Direktorat za zdravje in socialne zadeve)  (Prosti pretok blaga in storitev — Prepoved oglaševanja alkohola — Trgovanje z vinom — Člena 8(3) in 18 EGP —  Druge tehnične ovire pri trgovanju  — Oglaševanje vina — Omejitev — Varstvo javnega zdravja — Načelo sorazmernosti — Uporaba previdnostnega načela)

23.2.2006   
            
            
               SL
            
            
               Uradni list Evropske unije
            
            
               C 45/13
            
         
      SODBA SODIŠČA
   
   z dne 25. februarja 2005
   v zadevi E-4/04 Pedicel AS in Sosial- og helsedirektoratet (Direktorat za zdravje in socialne zadeve)
   
      (Prosti pretok blaga in storitev — Prepoved oglaševanja alkohola — Trgovanje z vinom — Člena 8(3) in 18 EGP — „Druge tehnične ovire pri trgovanju“ — Oglaševanje vina — Omejitev — Varstvo javnega zdravja — Načelo sorazmernosti — Uporaba previdnostnega načela)
   
   (2006/C 45/09)
   V zadevi E-4/04, katere predmet je ZAHTEVA, ki jo je na Sodišče vložil Markedsrådet (Svet za trge) glede razlage pravil o prostem pretoku blaga in storitev v EGP, v postopku Pedicel AS in Sosial- og helsedirektoratet, je Sodišče v sestavi Carl Baudenbacher (poročevalec), predsednik, Per Tresselt in Thorgeir Örlygsson, sodnika, dne 25. februarja 2005 razglasilo sodbo, katere izrek se glasi:
   
               1a.
            
            
               Člen 11 EGP se razume tako, da se ne uporablja za trgovanje z vinom.
            
         
               1b.
            
            
               Člen 36 EGP se razume tako, da se ne uporablja za storitve oglaševanja v zvezi z vinom v primeru, kot je zadevni.
            
         
               2.
            
            
               Splošna prepoved oglaševanja alkoholnih pijač, kot je prepoved iz oddelka 9-2 norveškega Zakona o alkoholu, glede alkoholnih pijač, za katere se uporablja Sporazum EGP, predstavlja ukrep z enakovrednim učinkom, kot ga ima količinska omejitev uvoza, v smislu člena 11 EGP in omejitev v smislu člena 36 EGP.
            
         
               3.
            
            
               Takšna prepoved je lahko utemeljena z varstvom javnega zdravja, razen če je očitno, da se lahko v pravnih in dejanskih okoliščinah, ki opredeljujejo primer v zadevni pogodbenici EGP, varstvo javnega zdravja pred škodljivimi učinki alkohola zagotovi z ukrepi, ki v manjši meri vplivajo na trgovanje znotraj EGP. V primeru, kot je zadevni, se previdnostno načelo, kot ga je priznalo Sodišče, ne uporablja.